CELEX: 32017R1490
Language: hu
Date: 2017-08-21 00:00:00
Title: A Bizottság (EU) 2017/1490 végrehajtási rendelete (2017. augusztus 21.) a mangán-klorid tetrahidrát, a mangán(II)-oxid, a mangán-szulfát monohidrát, az aminosav-hidrátok-mangánkelátja, a fehérjehidrolizátumok mangánkelátja, a glicin-hidrát mangánkelátja és a dimangán-klorid-trihidroxid valamennyi állatfaj takarmány-adalékanyagaként történő engedélyezéséről (EGT-vonatkozású szöveg. )

22.8.2017   
               
               
                  HU
               
               
                  Az Európai Unió Hivatalos Lapja
               
               
                  L 216/1
               
            A BIZOTTSÁG (EU) 2017/1490 VÉGREHAJTÁSI RENDELETE
      (2017. augusztus 21.)
      a mangán-klorid tetrahidrát, a mangán(II)-oxid, a mangán-szulfát monohidrát, az aminosav-hidrátok-mangánkelátja, a fehérjehidrolizátumok mangánkelátja, a glicin-hidrát mangánkelátja és a dimangán-klorid-trihidroxid valamennyi állatfaj takarmány-adalékanyagaként történő engedélyezéséről
      (EGT-vonatkozású szöveg)
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
      mivel:
      
                  (1)
               
               
                  Az 1831/2003/EK rendelet rendelkezik a takarmányozási célra felhasznált adalékanyagok engedélyezéséről, az engedély megadásának feltételeiről és az engedélyezési eljárásokról. Az említett rendelet 10. cikke előírja a 70/524/EGK tanácsi irányelv (2) alapján engedélyezett adalékanyagok újraértékelését.
               
            
                  (2)
               
               
                  A mangán-klorid tetrahidrát, a mangán-oxid, a mangán-szulfát monohidrát, az aminosav-hidrátok-mangánkelátja, és a glicin-hidrát mangánkelátja mangánvegyületeket az 1334/2003/EK (3) és a 479/2006/EK bizottsági rendelet (4) határozatlan időre engedélyezte a 70/524/EGK irányelv alapján. Az említett anyagokat ezt követően az 1831/2003/EK rendelet 10. cikkének (1) bekezdése szerint meglévő termékként felvették a takarmány-adalékanyagok nyilvántartásába.
               
            
                  (3)
               
               
                  Az 1831/2003/EK rendelet 7. cikkével összefüggésben értelmezett 10. cikke (2) bekezdésének megfelelően kérelmet nyújtottak be a mangán-klorid tetrahidrát, a mangán-oxid, a mangán-szulfát monohidrát, az aminosav-hidrátok-mangánkelátja és a glicin-hidrát mangánkelátja valamennyi állatfaj takarmány-adalékanyagaként történő újraértékelésére. Továbbá az említett rendelet 7. cikkének megfelelően kérelmet nyújtottak be a mangán-hidroxiklorid valamennyi állatfaj takarmány-adalékanyagaként történő engedélyezésére. A kérelmezők az adalékanyagoknak a „tápértékkel rendelkező adalékanyagok” adalékanyag-kategóriába való besorolását kérték. A kérelmekhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.
               
            
                  (4)
               
               
                  Az Európai Élelmiszerbiztonsági Hatóság (a továbbiakban: a Hatóság) 2014. október 23-i (5), 2014. október 23-i (6), 2015. március 19-i (7), 2016. február 18-i (8) és 2016. május 13-i véleményében (9) megállapította, hogy a mangán-klorid tetrahidrát, a mangán(II)-oxid, a mangán-szulfát monohidrát, az aminosav-hidrátok-mangánkelátja, a fehérjehidrolizátumok mangánkelátja, a glicin-hidrát mangánkelátja és a dimangán-klorid-trihidroxid a javasolt felhasználási feltételek mellett nincs káros hatással sem az állatok egészségére, sem a fogyasztók biztonságára, sem pedig a környezetre. Tudományos megfontolásokból a hatóság azt ajánlotta, hogy a potenciális félreértések elkerülése érdekében a mangán-oxidot mangán(II)-oxidra, a mangán hidroxikloridot pedig dimangán-klorid-trihidroxidra nevezzék át. Az aminosavak mangánkelátjának kémiai jellemzőit figyelembe véve a Hatóság javasolta annak a következő két csoportra bontását: az aminosav-hidrátok-mangánkelátja és a fehérjehidrolizátumok mangánkelátja.
               
            
                  (5)
               
               
                  A hatóság megjegyezte, hogy a mangán (II)-oxid kezelése a felhasználóra nézve belélegezve veszélyes. Megfelelő adatok hiányában az adalékanyagot potenciális bőr- és szemirritációt okozó anyagnak, valamint bőrszenzibilizáló anyagnak kell tekinteni. A hatóság megállapította továbbá, hogy a mangán-szulfát-monohidrát kezelése kockázatot jelent a felhasználók számára inhalációs expozíció esetén, és szemirritációt okoz. Megállapítást nyert továbbá, hogy az aminosav-hidrátok-mangánkelátjának kezelése veszélyt jelent a légutakra és a felhasználók egészségére. A bőr- és szemirritációra, valamint a bőrszenzibilizációra vonatkozó megfelelő adatok hiányában ez utóbbi adalékanyagot szintén potenciális bőr- és szemirritációt okozó anyagnak, valamint bőr- és légzőszervi szenzibilizáló anyagnak kell tekinteni. A glicin-hidrát mangánkelátja tekintetében a hatóság megjegyezte, hogy az anyag bőr- és szemirritációt okozhat. Végül konkrét adatok hiányában a hatóság nem tudta megállapítani, hogy a felhasználó számára biztonságos-e a dimangán-klorid-trihidroxid kezelése. Következésképpen a szóban forgó adalékanyagok tekintetében megfelelő óvintézkedéseket kell tenni a felhasználók biztonságával kapcsolatos aggodalmak elkerülése érdekében.
               
            
                  (6)
               
               
                  A Hatóság továbbá arra a következtetésre jutott, hogy a mangán-klorid tetrahidrát, a mangán(II)-oxid, a mangán-szulfát monohidrát, az aminosv-hidrátok mangánkelátja, a fehérjehidrolizátumok mangánkelátja, a glicin-hidrát mangánkelátja és a dimangán-klorid-trihidroxid hatékony mangánforrás. A Hatóság úgy ítélte meg, hogy nem szükséges a forgalomba hozatalt követő egyedi nyomonkövetési előírásokat elrendelni. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagokra vonatkozó analitikai módszerről szóló jelentést.
               
            
                  (7)
               
               
                  A mangán-klorid tetrahidrát, a mangán(II)-oxid, a mangán-szulfát monohidrát, az aminosav-hidrátok-mangánkelátja, a fehérjehidrolizátumok mangánkelátja, a glicin-hidrát mangánkelátja és a dimangán-klorid-trihidroxid értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek, kivéve az ivóvízre vonatkozó feltételeket. Ennek megfelelően a szóban forgó anyagok felhasználását az e rendelet mellékletében meghatározottak szerint engedélyezni kell és ivóvízen keresztül történő felhasználásukat meg kell tiltani.
               
            
                  (8)
               
               
                  mivel biztonsági okok nem indokolják a mangán-klorid tetrahidrát, a mangán-oxid, a mangán-szulfát monohidrát, az aminosav-hidrátok-mangánkelátja és a glicin-hidrát mangánkelátja engedélyezésére vonatkozó, az 1334/2003/EK rendelet szerinti feltételek módosításainak azonnali alkalmazását, helyénvaló átmeneti időszakot biztosítani az érdekelt felek számára arra, hogy felkészülhessenek az engedélyezésből adódó új követelmények teljesítésére.
               
            
                  (9)
               
               
                  Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
               
            ELFOGADTA EZT A RENDELETET:
      1. cikk
      Engedélyezés
      A mellékletben meghatározott, a „tápértékkel rendelkező adalékanyagok” adalékanyag-kategóriába és a „nyomelemek vegyületei” funkcionális csoportba tartozó anyagok takarmány-adalékanyagként történő felhasználása a mellékletben meghatározott feltételek mellett engedélyezett.
      2. cikk
      Az engedély megtagadása
      A mellékletben meghatározott, a „tápértékkel rendelkező adalékanyagok” adalékanyag-kategóriába és a „nyomelemek vegyületei” funkcionális csoportba tartozó anyag takarmány-adalékanyagként történő felhasználása ivóvízben nem engedélyezett.
      3. cikk
      Átmeneti intézkedések
      (1)   Az 1334/2003/EK és a 479/2006/EK rendelet által engedélyezett mangán-klorid tetrahidrát, mangán-oxid, mangán-szulfát monohidrát, aminosav-hidrátok mangánkelátja,és glicin-hidrát mangánkelátja és az ezeket tartalmazó előkeverékek, amelyeket 2018. március 11. előtt állítottak elő és címkéztek fel a 2017. szeptember 11. előtt alkalmazandó szabályoknak megfelelően, a meglévő készletek kimerüléséig továbbra is forgalomba hozhatók és használhatók.
      (2)   Az (1) bekezdésben említett anyagokat tartalmazó azon takarmány-alapanyagok és takarmánykeverékek, amelyeket 2018. szeptember 11. előtt állítottak elő és címkéztek fel a 2017. szeptember 11. előtt alkalmazandó szabályoknak megfelelően, a meglévő készletek kimerüléséig továbbra is forgalomba hozhatók és felhasználhatók, amennyiben azokat élelmiszer-termelő állatok takarmányozására szánják.
      (3)   Az (1) bekezdésben említett anyagokat tartalmazó azon takarmány-alapanyagok és takarmánykeverékek, amelyeket 2019. szeptember 11. előtt állítottak elő és címkéztek fel a 2017. szeptember 11. előtt alkalmazandó szabályoknak megfelelően, a meglévő készletek kimerüléséig továbbra is forgalomba hozhatók és felhasználhatók, amennyiben azokat nem élelmiszer-termelő állatok takarmányozására szánják.
      4. cikk
      Hatálybalépés
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.
      
         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2017. augusztus 21-én.
         
            
               a Bizottság részéről
            
            
               az elnök
            
            Jean-Claude JUNCKER
         
      
      
         (1)  HL L 268., 2003.10.18., 29. o.
      
      
         (2)  A Tanács 70/524/EGK irányelve (1970. november 23.) a takarmány-adalékanyagokról (HL L 270., 1970.12.14., 1. o.).
      
         (3)  A Bizottság 1334/2003/EK rendelete (2003. július 25.) a nyomelemek csoportjába tartozó számos takarmány-adalékanyag engedélyezési feltételeinek módosításáról (HL L 187., 2003.7.26., 11. o.).
      
         (4)  A Bizottság 479/2006/EK rendelete (2006. március 23.) a nyomelemek összetevői csoportba tartozó egyes adalékanyagok engedélyezéséről (HL L 86., 2006.3.24., 4. o.).
      
         (5)  EFSA Journal 2013;11(8):3324.
      
         (6)  EFSA Journal 2013;11(8):3325.
      
         (7)  EFSA Journal 2013;11(10):3435.
      
         (8)  EFSA Journal 2016;14(2):4395.
      
         (9)  EFSA Journal 2016;14(5):4474.
      
         MELLÉKLET
         
                     Az adalékanyag azonosító száma
                  
                  
                     Az engedély jogosultjának neve
                  
                  
                     Adalékanyag
                  
                  
                     Összetétel, kémiai képlet, leírás, analitikai módszer
                  
                  
                     Állatfaj vagy -kategória
                  
                  
                     Maximális életkor
                  
                  
                     Legkisebb tartalom
                  
                  
                     Legnagyobb tartalom
                  
                  
                     Egyéb rendelkezések
                  
                  
                     Az engedély lejárta
                  
               
                     Az elem (Mn)tartalma (mg/kg) a 12 %-os nedvességtartalmú teljes értékű takarmányban
                  
               
                     
                        Kategória: tápértékkel rendelkező adalékanyagok. Funkcionális csoport: nyomelemek vegyületei
                     
                  
               
                     3b501
                  
                  
                     —
                  
                  
                     Mangán-klorid tetrahidrát
                  
                  
                     
                        Az adalékanyag összetétele:
                     
                     Mangán-klorid tetrahidrát, por formájában, legalább 27 %-os mangántartalommal.
                     
                        A hatóanyag jellemzése
                     
                     Mangán-klorid tetrahidrát
                     Kémiai képlet: MnCl2 ߦ 4H2O
                     CAS-szám: 13446-34-9
                     
                        Analitikai módszerek
                         (1)
                     
                     A takarmány-adalékanyagban lévő klór reakcióinak meghatározása:
                     
                                 —
                              
                              
                                 Európai Gyógyszerkönyv Monográfia 2.3.1;
                              
                           A takarmány-adalékanyag krisztallográfiai jellemzésére:
                     
                                 —
                              
                              
                                 Röntgendiffrakció;
                              
                           A takarmány-adalékanyag és az előkeverékek teljes mangántartalmának mennyiségi meghatározása:
                     
                                 —
                              
                              
                                 Atomabszorpciós spektrometria, AAS (EN ISO 6869 szabvány); vagy
                              
                           
                                 —
                              
                              
                                 induktív csatolású plazma atomemissziós spektrometria, ICP-AES (EN 15510); vagy
                              
                           
                                 —
                              
                              
                                 induktív csatolású plazma atomemissziós spektrometria (ICP-AES) nyomás alatt végzett roncsolást követően (CEN/TS 15621);
                              
                           A takarmány-alapanyagok és a takarmánykeverék teljes mangántartalmának mennyiségi meghatározása:
                     
                                 —
                              
                              
                                 A 152/2009/EK bizottsági rendelet (2) IV. melléklete C. pontjának megfelelő atomabszorpciós spektrometria (AAS); vagy
                              
                           
                                 —
                              
                              
                                 atomabszorpciós spektrometria, AAS (EN ISO 6869 szabvány); vagy
                              
                           
                                 —
                              
                              
                                 induktív csatolású plazma atomemissziós spektrometria, ICP-AES (EN 15510); vagy
                              
                           
                                 —
                              
                              
                                 induktív csatolású plazma atomemissziós spektrometria (ICP-AES) nyomás alatt végzett roncsolást követően (CEN/TS 15621).
                              
                           
                  
                     Valamennyi állatfaj
                  
                  
                     —
                  
                  
                     —
                  
                  
                     Halak: 100 (összesen)
                     Egyéb fajok: 150 (összesen)
                  
                  
                     
                                 1.
                              
                              
                                 Az adalékanyag előkeverék formájában keverendő bele a takarmányba.
                              
                           
                                 2.
                              
                              
                                 A mangán-klorid tetrahidrát forgalmazása és készítmények adalékanyagaként való felhasználása megengedett.
                              
                           
                                 3.
                              
                              
                                 A takarmányipari vállalkozóknak munkafolyamatokat és szervezeti intézkedéseket kell meghatározniuk az adalékanyag és az előkeverékek felhasználói számára a belégzés, a bőrrel való érintkezés és a szembe kerülés jelentette veszélyek kezelésére, főként a nehézfémtartalom miatt, beleértve a nikkelt. Ha a kockázatok ezekkel az eljárásokkal és intézkedésekkel nem csökkenthetők elfogadható szintre, akkor az adalékanyagot és az előkeverékeket megfelelő egyéni védőeszközökkel kell használni.
                              
                           
                  
                     2027. szeptember 11.
                  
               
                     3b502
                  
                  
                     —
                  
                  
                     Mangán(II)-oxid
                  
                  
                     
                        Az adalékanyag összetétele
                     
                     Mangán-oxid, por formájában, legalább 60 %-os mangántartalommal;
                     Legkisebb MnO tartalom 77,5 % és legnagyobb MnO2 tartalom 2 %.
                     
                        A hatóanyag jellemzése
                     
                     Mangán-oxid
                     Kémiai képlet: MnO
                     CAS-szám: 1344-43-0
                     
                        Analitikai módszerek
                         (1)
                     
                     A takarmány-adalékanyag krisztallográfiai jellemzésére:
                     
                                 —
                              
                              
                                 Röntgendiffrakció;
                              
                           A takarmány-adalékanyag és az előkeverékek teljes mangántartalmának mennyiségi meghatározása:
                     
                                 —
                              
                              
                                 Atomabszorpciós spektrometria, AAS (EN ISO 6869 szabvány); vagy
                              
                           
                                 —
                              
                              
                                 induktív csatolású plazma atomemissziós spektrometria, ICP-AES (EN 15510); vagy
                              
                           
                                 —
                              
                              
                                 induktív csatolású plazma atomemissziós spektrometria (ICP-AES) nyomás alatt végzett roncsolást követően (CEN/TS 15621);
                              
                           A takarmány-alapanyagok és a takarmánykeverék teljes mangántartalmának mennyiségi meghatározása:
                     
                                 —
                              
                              
                                 A 152/2009/EK rendelet IV. melléklete C. pontjának megfelelő atomabszorpciós spektrometria (AAS); vagy
                              
                           
                                 —
                              
                              
                                 atomabszorpciós spektrometria, AAS (EN ISO 6869 szabvány); vagy
                              
                           
                                 —
                              
                              
                                 induktív csatolású plazma atomemissziós spektrometria, ICP-AES (EN 15510); vagy
                              
                           
                                 —
                              
                              
                                 induktív csatolású plazma atomemissziós spektrometria (ICP-AES) nyomás alatt végzett roncsolást követően (CEN/TS 15621).
                              
                           
                  
                     Valamennyi állatfaj
                  
                  
                     —
                  
                  
                     —
                  
                  
                     Halak: 100 (összesen)
                     Egyéb fajok: 150 (összesen)
                  
                  
                     
                                 1.
                              
                              
                                 Az adalékanyag előkeverék formájában keverendő bele a takarmányba.
                              
                           
                                 2.
                              
                              
                                 A mangán(II)-oxid forgalmazása és készítmények adalékanyagaként való felhasználása megengedett.
                              
                           
                                 3.
                              
                              
                                 A takarmányipari vállalkozóknak munkafolyamatokat és szervezeti intézkedéseket kell meghatározniuk az adalékanyag és az előkeverékek felhasználói számára a belégzés, a bőrrel való érintkezés és a szembe kerülés jelentette veszélyek kezelésére, főként a nehézfémtartalom miatt, beleértve a nikkelt. Ha a kockázatok ezekkel az eljárásokkal és intézkedésekkel nem csökkenthetők elfogadható szintre, akkor az adalékanyagot és az előkeverékeket megfelelő egyéni védőeszközökkel kell használni.
                              
                           
                  
                     2027. szeptember 11.
                  
               
                     3b503
                  
                  
                     —
                  
                  
                     Mangán-szulfát monohidrát
                  
                  
                     
                        Az adalékanyag összetétele
                     
                     Mangán-szulfát monohidrát, por formájában, legalább 95 %-os mangán-szulfát monohidrát- és 31 %-os mangántartalommal
                     
                        A hatóanyag jellemzése
                     
                     Mangán-szulfát monohidrát
                     Kémiai képlet: MnSO4 ߦ H2O
                     CAS-szám: 10034-96-5
                     
                        Analitikai módszerek
                         (1)
                     
                     A takarmány-adalékanyag mangán-szulfát monohidrát-tartalmának mennyiségi meghatározása:
                     
                                 —
                              
                              
                                 Ammóniummal és cérium-nitráttal való titrálás (Európai Gyógyszerkönyv Monográfia 1543);
                              
                           A takarmány-adalékanyagban lévő szulfátok reakcióinak meghatározása:
                     
                                 —
                              
                              
                                 Európai Gyógyszerkönyv Monográfia 2.3.1;
                              
                           A takarmány-adalékanyag krisztallográfiai jellemzésére:
                     
                                 —
                              
                              
                                 Röntgendiffrakció;
                              
                           A takarmány-adalékanyag és az előkeverékek teljes mangántartalmának mennyiségi meghatározása:
                     
                                 —
                              
                              
                                 Atomabszorpciós spektrometria, AAS (EN ISO 6869 szabvány); vagy
                              
                           
                                 —
                              
                              
                                 induktív csatolású plazma atomemissziós spektrometria, ICP-AES (EN 15510); vagy
                              
                           
                                 —
                              
                              
                                 induktív csatolású plazma atomemissziós spektrometria (ICP-AES) nyomás alatt végzett roncsolást követően (CEN/TS 15621);
                              
                           A takarmány-alapanyagok és a takarmánykeverék teljes mangántartalmának mennyiségi meghatározása:
                     
                                 —
                              
                              
                                 A 152/2009/EK rendelet IV. melléklete C. pontjának megfelelő atomabszorpciós spektrometria (AAS); vagy
                              
                           
                                 —
                              
                              
                                 atomabszorpciós spektrometria, AAS (EN ISO 6869 szabvány); vagy
                              
                           
                                 —
                              
                              
                                 induktív csatolású plazma atomemissziós spektrometria, ICP-AES (EN 15510); vagy
                              
                           
                                 —
                              
                              
                                 induktív csatolású plazma atomemissziós spektrometria (ICP-AES) nyomás alatt végzett roncsolást követően (CEN/TS 15621).
                              
                           
                  
                     Valamennyi állatfaj
                  
                  
                     —
                  
                  
                     —
                  
                  
                     Halak: 100 (összesen)
                     Egyéb fajok: 150 (összesen)
                  
                  
                     
                                 1.
                              
                              
                                 Az adalékanyag előkeverék formájában keverendő bele a takarmányba.
                              
                           
                                 2.
                              
                              
                                 A mangán-szulfát monohidrát forgalmazása és készítmények adalékanyagaként való felhasználása megengedett.
                              
                           
                                 3.
                              
                              
                                 A takarmányipari vállalkozóknak munkafolyamatokat és szervezeti intézkedéseket kell meghatározniuk az adalékanyag és az előkeverékek felhasználói számára a belégzés, a bőrrel való érintkezés és a szembe kerülés jelentette veszélyek kezelésére, főként a nehézfémtartalom miatt, beleértve a nikkelt. Ha a kockázatok ezekkel az eljárásokkal és intézkedésekkel nem csökkenthetők elfogadható szintre, akkor az adalékanyagot és az előkeverékeket megfelelő egyéni védőeszközökkel kell használni.
                              
                           
                  
                     2027. szeptember 11.
                  
               
                     3b504
                  
                  
                     —
                  
                  
                     Az aminosav-hidrátok-mangánkelátja
                  
                  
                     
                        Az adalékanyag összetétele
                     
                     Mangán-aminosav komplex, amelyben a mangán és a szójafehérjéből származó aminosavak koordinált kovalens kötéssel kelátot képeznek, por formájában, legalább 8 %-os mangántartalommal.
                     
                        A hatóanyag jellemzése
                     
                     Kémiai képlet: Mn(x)1–3 ߦ nH2O, x = savas szójafehérje-hidrolizátumból származó bármely aminosav anionja;
                     Az 1 500  Da-t meghaladó súlyú molekulák legfeljebb 10 %-a.
                     
                        Analitikai módszerek
                         (1)
                     
                     A takarmány-adalékanyag aminosav-tartalmának mennyiségi meghatározása:
                     
                                 —
                              
                              
                                 ioncserés kromatográfia oszlopról való eluálódás utáni ninhidrin-származékképzéssel és fotometriás meghatározással (a 152/2009/EK rendelet III. mellékletének F. pontja);
                              
                           A takarmány-adalékanyag és az előkeverékek teljes mangántartalmának mennyiségi meghatározása:
                     
                                 —
                              
                              
                                 Atomabszorpciós spektrometria, AAS (EN ISO 6869 szabvány); vagy
                              
                           
                                 —
                              
                              
                                 induktív csatolású plazma atomemissziós spektrometria, ICP-AES (EN 15510); vagy
                              
                           
                                 —
                              
                              
                                 induktív csatolású plazma atomemissziós spektrometria (ICP-AES) nyomás alatt végzett roncsolást követően (CEN/TS 15621);
                              
                           A takarmány-alapanyagok és a takarmánykeverék teljes mangántartalmának mennyiségi meghatározása:
                     
                                 —
                              
                              
                                 A 152/2009/EK rendelet IV. melléklete C. pontjának megfelelő atomabszorpciós spektrometria (AAS); vagy
                              
                           
                                 —
                              
                              
                                 atomabszorpciós spektrometria, AAS (EN ISO 6869 szabvány); vagy
                              
                           
                                 —
                              
                              
                                 induktív csatolású plazma atomemissziós spektrometria, ICP-AES (EN 15510); vagy
                              
                           
                                 —
                              
                              
                                 induktív csatolású plazma atomemissziós spektrometria (ICP-AES) nyomás alatt végzett roncsolást követően (CEN/TS 15621).
                              
                           
                  
                     Valamennyi állatfaj
                  
                  
                     —
                  
                  
                     —
                  
                  
                     Halak: 100 (összesen)
                     Egyéb fajok: 150 (összesen)
                  
                  
                     
                                 1.
                              
                              
                                 Az adalékanyag előkeverék formájában keverendő bele a takarmányba.
                              
                           
                                 2.
                              
                              
                                 Az aminosav-hidrátok-mangánkelátjának forgalmazása és készítmények adalékanyagaként való felhasználása megengedett.
                              
                           
                                 3.
                              
                              
                                 A takarmányipari vállalkozóknak munkafolyamatokat és szervezeti intézkedéseket kell meghatározniuk az adalékanyag és az előkeverékek felhasználói számára a belégzés, a bőrrel való érintkezés és a szembe kerülés jelentette veszélyek kezelésére, főként a nehézfémtartalom miatt, beleértve a nikkelt. Ha a kockázatok ezekkel az eljárásokkal és intézkedésekkel nem csökkenthetők elfogadható szintre, akkor az adalékanyagot és az előkeverékeket megfelelő egyéni védőeszközökkel kell használni.
                              
                           
                  
                     2027. szeptember 11.
                  
               
                     3b505
                  
                  
                     —
                  
                  
                     Fehérjehidrolizátumok mangánkelátja
                  
                  
                     
                        Az adalékanyag összetétele
                     
                     Fehérjehidrolizátumok mangánkelátja, por formájában, legalább 10 %-os mangántartalommal.
                     Legalább 50 % keláttá alakult mangánnal.
                     
                        A hatóanyag jellemzése
                     
                     Kémiai képlet: Mn(x)1–3 ߦ nH2O, x = szójafehérje-hidrolizátumból származó bármely aminosavat tartalmazó fehérjehidrolizátum anionja.
                     
                        Analitikai módszerek
                         (1)
                     
                     A takarmány-adalékanyagban található fehérjehidrolizátum-tartalom mennyiségi meghatározása:
                     
                                 —
                              
                              
                                 ioncserés kromatográfia oszlopról való eluálódás utáni ninhidrin-származékképzéssel és fotometriás meghatározással (a 152/2009/EK rendelet III. mellékletének F. pontja);
                              
                           A takarmány-adalékanyagban lévő mangánkelát meghatározása:
                     
                                 —
                              
                              
                                 Fourier-transzformációs infravörös (FTIR) spektroszkópiát követő többváltozós regressziós módszer.
                              
                           A takarmány-adalékanyag és az előkeverékek teljes mangántartalmának mennyiségi meghatározása:
                     
                                 —
                              
                              
                                 atomabszorpciós spektrometria, AAS (EN ISO 6869 szabvány); vagy
                              
                           
                                 —
                              
                              
                                 induktív csatolású plazma atomemissziós spektrometria, ICP-AES (EN 15510); vagy
                              
                           
                                 —
                              
                              
                                 induktív csatolású plazma atomemissziós spektrometria (ICP-AES) nyomás alatt végzett roncsolást követően (CEN/TS 15621);
                              
                           A takarmány-alapanyagok és a takarmánykeverék teljes mangántartalmának mennyiségi meghatározása:
                     
                                 —
                              
                              
                                 A 152/2009/EK rendelet IV. melléklete C. pontjának megfelelő atomabszorpciós spektrometria (AAS); vagy
                              
                           
                                 —
                              
                              
                                 atomabszorpciós spektrometria, AAS (EN ISO 6869 szabvány); vagy
                              
                           
                                 —
                              
                              
                                 induktív csatolású plazma atomemissziós spektrometria, ICP-AES (EN 15510); vagy
                              
                           
                                 —
                              
                              
                                 induktív csatolású plazma atomemissziós spektrometria (ICP-AES) nyomás alatt végzett roncsolást követően (CEN/TS 15621).
                              
                           
                  
                     Valamennyi állatfaj
                  
                  
                     —
                  
                  
                     —
                  
                  
                     Halak: 100 (összesen)
                     Egyéb fajok: 150 (összesen)
                  
                  
                     
                                 1.
                              
                              
                                 Az adalékanyag előkeverék formájában keverendő bele a takarmányba.
                              
                           
                                 2.
                              
                              
                                 A fehérjehidrolizátumok mangánkelátjának forgalmazása és készítmények adalékanyagaként való felhasználása megengedett.
                              
                           
                                 3.
                              
                              
                                 A takarmányipari vállalkozóknak munkafolyamatokat és szervezeti intézkedéseket kell meghatározniuk az adalékanyag és az előkeverékek felhasználói számára a belégzés, a bőrrel való érintkezés és a szembe kerülés jelentette veszélyek kezelésére, főként a nehézfémtartalom miatt, beleértve a nikkelt. Ha a kockázatok ezekkel az eljárásokkal és intézkedésekkel nem csökkenthetők elfogadható szintre, akkor az adalékanyagot és az előkeverékeket megfelelő egyéni védőeszközökkel kell használni.
                              
                           
                  
                     2027. szeptember 11.
                  
               
                     3b506
                  
                  
                     —
                  
                  
                     Glicin-hidrát mangánkelátja
                  
                  
                     
                        Az adalékanyag összetétele
                     
                     Glicin-hidrát mangánkelátja, por formájában, legalább 15 %-os mangántartalommal.
                     Nedvességtartalom: maximum 10 %
                     
                        A hatóanyag jellemzése
                     
                     Kémiai képlet: Mn(x)1-3 ߦ nH2O, x = a glicin anionja.
                     
                        Analitikai módszerek
                         (1)
                     
                     A takarmány-adalékanyagban található glicintartalom mennyiségi meghatározása:
                     
                                 —
                              
                              
                                 Ioncserés kromatográfia oszlopról való eluálódás utáni ninhidrin-származékképzéssel és fotometriás meghatározással (a 152/2009/EK rendelet III. mellékletének F. pontja);
                              
                           A takarmány-adalékanyag és az előkeverékek teljes mangántartalmának mennyiségi meghatározása:
                     
                                 —
                              
                              
                                 Atomabszorpciós spektrometria, AAS (EN ISO 6869 szabvány); vagy
                              
                           
                                 —
                              
                              
                                 induktív csatolású plazma atomemissziós spektrometria, ICP-AES (EN 15510); vagy
                              
                           
                                 —
                              
                              
                                 induktív csatolású plazma atomemissziós spektrometria (ICP-AES) nyomás alatt végzett roncsolást követően (CEN/TS 15621);
                              
                           A takarmány-alapanyagok és a takarmánykeverék teljes mangántartalmának mennyiségi meghatározása:
                     
                                 —
                              
                              
                                 A 152/2009/EK rendelet IV. melléklete C. pontjának megfelelő atomabszorpciós spektrometria (AAS); vagy
                              
                           
                                 —
                              
                              
                                 atomabszorpciós spektrometria, AAS (EN ISO 6869 szabvány); vagy
                              
                           
                                 —
                              
                              
                                 induktív csatolású plazma atomemissziós spektrometria, ICP-AES (EN 15510); vagy
                              
                           
                                 —
                              
                              
                                 induktív csatolású plazma atomemissziós spektrometria (ICP-AES) nyomás alatt végzett roncsolást követően (CEN/TS 15621).
                              
                           
                  
                     Valamennyi állatfaj
                  
                  
                     —
                  
                  
                     —
                  
                  
                     Halak: 100 (összesen)
                     Egyéb fajok: 150 (összesen)
                  
                  
                     
                                 1.
                              
                              
                                 Az adalékanyag előkeverék formájában keverendő bele a takarmányba.
                              
                           
                                 2.
                              
                              
                                 A glicin-hidrát mangánkelátjának forgalmazása és készítmények adalékanyagaként való felhasználása megengedett.
                              
                           
                                 3.
                              
                              
                                 A takarmányipari vállalkozóknak munkafolyamatokat és szervezeti intézkedéseket kell meghatározniuk az adalékanyag és az előkeverékek felhasználói számára a belégzés, a bőrrel való érintkezés és a szembe kerülés jelentette veszélyek kezelésére, főként a nehézfémtartalom miatt, beleértve a nikkelt. Ha a kockázatok ezekkel az eljárásokkal és intézkedésekkel nem csökkenthetők elfogadható szintre, akkor az adalékanyagot és az előkeverékeket megfelelő egyéni védőeszközökkel kell használni.
                              
                           
                  
                     2027. szeptember 11.
                  
               
                     3b507
                  
                  
                     —
                  
                  
                     Dimangán-klorid-trihidroxid
                  
                  
                     
                        Az adalékanyag összetétele
                     
                     Granulátum por legalább 44 %-os mangántartalommal és legfeljebb 7 %-os mangán-oxid-tartalommal
                     
                        A hatóanyag jellemzése
                     
                     Dimangán-klorid-trihidroxid
                     Kémiai képlet: Mn2(OH)3Cl
                     CAS-szám: 39438-40-9
                     
                        Analitikai módszerek
                         (1)
                     
                     A takarmány-adalékanyag krisztallográfiai jellemzésének meghatározása:
                     
                                 —
                              
                              
                                 Röntgendiffrakció;
                              
                           A takarmány-adalékanyag klórtartalmának meghatározása:
                     
                                 —
                              
                              
                                 Titrálás – 152/2009/EK rendelet;
                              
                           A takarmány-adalékanyag és az előkeverékek teljes mangántartalmának mennyiségi meghatározása:
                     
                                 —
                              
                              
                                 Atomabszorpciós spektrometria, AAS (EN ISO 6869 szabvány); vagy
                              
                           
                                 —
                              
                              
                                 induktív csatolású plazma atomemissziós spektrometria, ICP-AES (EN 15510); vagy
                              
                           
                                 —
                              
                              
                                 induktív csatolású plazma atomemissziós spektrometria (ICP-AES) nyomás alatt végzett roncsolást követően (CEN/TS 15621);
                              
                           A takarmány-alapanyagok és a takarmánykeverék teljes mangántartalmának mennyiségi meghatározása:
                     
                                 —
                              
                              
                                 A 152/2009/EK rendelet IV. melléklete C. pontjának megfelelő atomabszorpciós spektrometria (AAS); vagy
                              
                           
                                 —
                              
                              
                                 atomabszorpciós spektrometria, AAS (EN ISO 6869 szabvány); vagy
                              
                           
                                 —
                              
                              
                                 induktív csatolású plazma atomemissziós spektrometria, ICP-AES (EN 15510); vagy
                              
                           
                                 —
                              
                              
                                 induktív csatolású plazma atomemissziós spektrometria (ICP-AES) nyomás alatt végzett roncsolást követően (CEN/TS 15621).
                              
                           
                  
                     Valamennyi állatfaj
                  
                  
                     —
                  
                  
                     —
                  
                  
                     Halak: 100 (összesen)
                     Egyéb fajok: 150 (összesen)
                  
                  
                     
                                 1.
                              
                              
                                 Az adalékanyag előkeverék formájában keverendő bele a takarmányba.
                              
                           
                                 2.
                              
                              
                                 A dimangán-klorid-trihidroxid forgalmazása és készítmények adalékanyagaként való felhasználása megengedett.
                              
                           
                                 3.
                              
                              
                                 A takarmányipari vállalkozóknak munkafolyamatokat és szervezeti intézkedéseket kell meghatározniuk az adalékanyag és az előkeverékek felhasználói számára a belégzés, a bőrrel való érintkezés és a szembe kerülés jelentette veszélyek kezelésére, főként a nehézfémtartalom miatt, beleértve a nikkelt. Ha a kockázatok ezekkel az eljárásokkal és intézkedésekkel nem csökkenthetők elfogadható szintre, akkor az adalékanyagot és az előkeverékeket megfelelő egyéni védőeszközökkel kell használni.
                              
                           
                  
                     2027. szeptember 11.
                  
               
            (1)  Az analitikai módszerek részletes leírása a referencialaboratórium honlapján található: https://ec.europa.eu/jrc/en/eurl/feed-additives/evaluation-reports
         
            (2)  A Bizottság 152/2009/EK rendelete (2009. január 27.) a takarmányok hatósági ellenőrzése során alkalmazott mintavételi és vizsgálati módszerek megállapításáról (HL L 54., 2009.2.26., 1. o.).